**LĪGUMS**

**par izmaksu un ieguvu analīzes izstrādi**

Daugavpilī, 2016.gada \_\_7\_.\_\_jūnijā\_\_\_\_\_\_\_\_

**Daugavpils pilsētas dome**, reģistrācijas Nr.90000077325, juridiskā adrese: K.Valdemāra iela 1, Daugavpils, tās izpilddirektores I.Goldbergas personā, kura darbojas uz Nolikuma pamata, turpmāk tekstā - PASŪTĪTĀJS, no vienas puses, un

**SIA “Laurus konsultācijas”**, reģistrācijas Nr.40103271569, juridiskā adrese: Līdaku iela 2a, Rīga, tas valdes locekļa Ivara Berga personā, kurš darbojas uz Statūtu pamata, turpmāk šā līguma tekstā saukts PAKALPOJUMA SNIEDZĒJS, no otras puses,

abi kopā un katrs atsevišķi turpmāk šā līguma tekstā saukti par Pusēm, pamatojoties uz Daugavpils pilsētas domes veiktā iepirkuma **„Izmaksu un ieguvumu analīzes (ekonomiskā analīze un finanšu analīze) izstrāde”** (identifikācijas numurs DPD 2016/70) rezultātiem “E DAĻĀ”, un Izpildītāja iesniegto piedāvājumu, noslēdz šādu līgumu:

# **Līguma priekšmets un termiņi**

* 1. Saskaņā ar Līgumu PAKALPOJUMA SNIEDZĒJS sagatavo un iesniedz PASŪTĪTĀJAM pilnībā izstrādātu Izmaksu un ieguvumu analīzi projektam “Daugavpils pilsētas Križu rūpnieciskās teritorijas publiskās infrastruktūras attīstība” atbilstoši 2015.gada 10.novembra Ministru kabineta noteikumiem Nr. 645 (Darbības programmas "Izaugsme un nodarbinātība" 5.6.2. specifiskā atbalsta mērķa "Teritoriju revitalizācija, reģenerējot degradētās teritorijas atbilstoši pašvaldību integrētajām attīstības programmām" īstenošanas noteikumi) un 2015. gada 13. oktobra Ministru kabineta noteikumiem Nr. 593 (Darbības programmas "Izaugsme un nodarbinātība" 3.3.1. specifiskā atbalsta mērķa "Palielināt privāto investīciju apjomu reģionos, veicot ieguldījumus uzņēmējdarbības attīstībai atbilstoši pašvaldību attīstības programmās noteiktajai teritoriju ekonomiskajai specializācijai un balstoties uz vietējo uzņēmēju vajadzībām" īstenošanas noteikumi) (turpmāk tekstā – darbs) atbilstoši pielikumā Nr.1 pievienotajai Tehniskajai specifikācijai, kas ir šī Līguma neatņemama sastāvdaļa.
	2. Līguma izpildes termiņš ir **6 (sešas nedēļas**) no Pasūtītāja paziņošanas dienas par izmaksu-ieguvumu analīzes izstrādi konkrētai projekta iesnieguma veidlapai.

# **Dokumentētie darba rezultāti un darba pieņemšanas kārtība**

* 1. Pēc darba vai tā daļas pabeigšanas PAKALPOJUMA SNIEDZĒJS iesniedz PASŪTĪTĀJAM dokumentētu darba rezultātu. Par attiecīgo dokumentu saņemšanu PASŪTĪTĀJA pārstāvis izdara atzīmi uz iesniegtā dokumenta vai tā pavaddokumenta.
	2. Ja LĪDZĒJI nevienojas par citu konkrēto dokumentēto darba rezultātu nodošanas veidu, PAKALPOJUMA SNIEDZĒJS tos nosūta PASŪTĪTĀJA pārstāvim pa elektronisko pastu un ierakstītā vēstulē.
	3. Atteikuma pieņemt dokumentētu darba rezultātu gadījumā PASŪTĪTĀJAM ir pienākums motivēt atteikumu ar konkrētiem priekšlikumiem par nepieciešamajiem papildinājumiem un/vai uzlabojumiem. PASŪTĪTĀJS nosaka termiņu papildinājumu un/vai uzlabojumu veikšanai, bet ne īsāku par 5 (piecām) darba dienām.
	4. PASŪTĪTĀJAM darbi jāpieņem, parakstot pieņemšanas-nodošanas aktu, vai jāiesniedz atteikums pieņemt darbus 10 (desmit) dienu laikā no pieņemšanas-nodošanas akta saņemšanas dienas.

# **Darba samaksa**

* 1. PAKLAPOJUMA SNIEDZĒJAM maksājamā Līguma summa par pilnīgu, savlaicīgu un kvalitatīvu izmaksu un ieguvumu analīzes sagatavošanu ir: EUR **2450.00** (divi tūkstoši četri simti piecdesmit eiro 00 centi) bez PVN. PVN 21% sastāda **514.50 EUR**, kopā **EUR 2964.50** (divi tūkstoši deviņi simti sešdesmit četri euro 50 centi).
	2. Pasūtītājs veic samaksu par faktiski izpildītiem darbiem 20 (divdesmit) kalendāro dienu pēc attiecīgo darbu nodošanas – pieņemšanas akta parakstīšanas un rēķina saņemšanas.
	3. PASŪTĪTĀJS veic galīgo norēķinu par 10 (*desmit*) darba dienu laikā pēc dienas, kad PAKALPOJUMA SNIEDZĒJS un PASŪTĪTĀJS ir parakstījuši nodošanas- pieņemšanas aktu un PASŪTĪTĀJS ir saņēmis PAKALPOJUMA SNIEDZĒJA rēķinu.
	4. Visi maksājumi veicami ar bezskaidras naudas pārskaitījumu uz PAKALPOJUMA SNIEDZĒJA norādīto bankas kontu.

# **sniegtie pakalpojumi un atbildība**

* 1. PAKALPOJUMA SNIEDZĒJS ir atbildīgs par rūpīgu un profesionālu darbu sniegšanu saskaņā ar Līguma noteikumiem un nosacījumiem un PASŪTĪTĀJA norādījumiem.
	2. Jebkurš no LĪDZĒJIEM var organizēt darba sanāksmes. Sanāksmēs piedalās LĪDZĒJU pārstāvji, tās tiek protokolētas un protokoli glabājas pie PASŪTĪTĀJA. Protokolu kopijas tas izsniedz PAKALPOJUMA SNIEDZĒJAM 2 (*divu*) darba dienu laikā pēc attiecīga pieprasījuma saņemšanas. Par sanāksmes laiku un vietu LĪDZĒJI jāinformē vismaz 1 (*vienu*) nedēļu pirms tās norises.
	3. Ja PAKALPOJUMA SNIEDZĒJS neievēro Līgumā noteiktos termiņus, PASŪTĪTĀJS ir tiesīgs ieturēt līgumsodu 1 (*viena*) procenta apmērā no Līguma 3.1.punktā minētās summas (bez PVN) par katru kavējuma dienu. Līgumsoda apmērs nevar pārsniegt 10% no 3.1.punktā minētās Līguma summas (bez PVN).
	4. PASŪTĪTĀJS apņemas pēc PAKALPOJUMA SNIEDZĒJA pamatota pieprasījuma, kā arī pēc saviem ieskatiem, nodrošināt PAKALPOJUMA SNIEDZĒJU ar visu PASŪTĪTĀJA rīcībā esošo informāciju, statistikas datiem un dokumentiem, kas nepieciešama Līguma prasību izpildei, kā arī izskatīt PAKALPOJUMA SNIEDZĒJA iesniegtos materiālus un savlaicīgi sniegt komentārus un ierosinājumus.

# **Līguma pārtraukšana un izbeigšana**

* 1. Līgumu var izbeigt pirms termiņa, LĪDZĒJIEM par to vienojoties rakstiski.
	2. PASŪTĪTĀJS ir tiesīgs izbeigt Līgumu ar PAKALPOJUMA SNIEDZĒJU pēc savas iniciatīvas, brīdinot par to PAKALPOJUMA SNIEDZĒJU rakstiski vienu mēnesi iepriekš, šādos gadījumos:
		1. PAKALPOJUMA SNIEDZĒJS neievēro Līgumā noteikto Pakalpojuma izpildes termiņu, un ja PAKALPOJUMA SNIEDZĒJA nokavējums ir sasniedzis vismaz 30 (trīsdesmit) dienas;
		2. PAKALPOJUMA SNIEDZĒJS nepilda kādas citas Līgumā noteiktās saistības vai pienākumus un ja PAKALPOJUMA SNIEDZĒJS šādu neizpildi nav novērsis 30 (trīsdesmit) dienu laikā pēc attiecīga rakstiska PASŪTĪTĀJA paziņojuma saņemšanas.
	3. Neviens no LĪDZĒJIEM nav atbildīgs par šajā Līgumā paredzēto pienākumu neizpildi vai nepienācīgu izpildi nepārvaramas varas apstākļu (*force majeure*) rezultātā.
	4. Ja iestājas nepārvaramas varas apstākļi, katrs LĪDZĒJS, cik ātri vien iespējams paziņo par šādu nepārvaramas varas apstākļu iestāšanos un apspriež šī Līguma pārtraukšanas un/ vai izbeigšanas iespēju, vienojoties par savstarpējiem norēķiniem.
	5. Gadījumā, ja nepārvaramas varas apstākļi turpinās ilgāk nekā 30 (trīsdesmit) dienas, ikvienam LĪDZĒJIEM ir tiesības vienpusēji izbeigt šo Līgumu, rakstiski informējot par to otru LĪDZĒJU.

# **Pārējie nosacījumi**

* 1. PASŪTĪTĀJS ar šo nosaka PASŪTĪTĀJA pārstāvi, kurš būs pilnvarots PASŪTĪTĀJA vārdā iesniegt pieprasījumus, pieņemt dokumentētos darba rezultātus, veikt citus projekta vadības uzdevumus: Svetlana Krapivina, Daugavpils pilsētas domes Attīstības departamenta Projektu nodaļas vadītāja, telefons 654 76067, e-pasts svetlana.krapivina@daugavpils.lv.
	2. PAKALPOJUMA SNIEDZĒJS ar šo nosaka PAKALPOJUMA SNIEDZĒJA pārstāvi, kurš būs pilnvarots PAKALPOJUMA SNIEDZĒJA vārdā iesniegt pieprasījumus, pieņemt dokumentētos darba rezultātus, veikt citus projekta vadības uzdevumus: **\_\_\_\_\_\_**
	3. LĪDZĒJU pienākums ir rakstveidā informēt otru LĪDZĒJU par jebkurām ar pilnvaroto personu saistītajām izmaiņām.
	4. Līgums stājas spēkā, sākot ar dienu, kad to ir parakstījuši abi LĪDZĒJI, un ir spēkā līdz LĪDZĒJI pilnībā izpildījuši šajā Līgumā paredzētās saistības.
	5. PAKALPOJUMA SNIEDZĒJS var veikt publikācijas par veicamo Darbu tikai ar PASŪTĪTĀJA iepriekšēju rakstisku piekrišanu.
	6. Jebkuras šī Līguma izmaiņas un/vai papildinājumi tiek noformēti rakstiski, un tos paraksta LĪDZĒJI. Visi šī Līguma pielikumi, izmaiņas un/vai papildinājumi stājas spēkā un tiek uzskatīti par Līguma neatņemamām sastāvdaļām, sākot ar to parakstīšanas dienu.
	7. LĪDZĒJI vienojas, ka jebkurš strīds un/vai prasība, kas izriet no šī Līguma, risināms LĪDZĒJU savstarpējas vienošanās ceļā. Ja vienošanās starp LĪDZĒJIEM netiek panākta, strīds izskatāms Latvijas Republikas tiesā.
	8. Šis Līgums noslēgts divos eksemplāros latviešu valodā, pa vienam eksemplāram katram LĪDZĒJAM. Abiem eksemplāriem ir vienāds juridisks spēks.

**8. LĪDZĒJU rekvizīti un paraksti**

|  |  |
| --- | --- |
| **Pasūtītājs:****Daugavpils pilsētas dome**Reģ. Nr. 90000077325, juridiskā adrese: K.Valdemāra iela 1, DaugavpilsCitadele banka, PARXLV22LV06PARX0000850062101Domes izpilddirektore I.Goldberga\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | **IZPILDĪTĀJS:****SIA „Laurus konsultācijas”**Reģ. Nr.40103271569Līdaku iela 2a, Rīga, LV-1002NDEALV2XLV34NDEA0000082589523Valdes loceklisI.Bergs \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |